Illum l-ambaxxaturi tal-istati membri tal-UE qablu unanimament dwar il-mandat biex jinbdew negozjati mal-Parlament Ewropew dwar il-programm l-UE għas-Saħħa (2021-2027). Dan il-programm huwa rispons qawwi għall-pandemija tal-COVID-19, iżda jżomm ukoll enfasi fuq azzjonijiet fit-tul tal-UE fil-qasam tas-saħħa. Huwa għandu l-għan li jtejjeb is-saħħa pubblika fl-UE u jagħmel Unjoni mħejjija aħjar biex tlaħħaq ma' kriżijiet tas-saħħa futuri. Il-programm huwa ta' importanza kruċjali billi l-UE għadha tesperjenza l-impatt ta' theddida kbira għas-saħħa fuq l-ekonomiji tal-istati membri u l-benesseri taċ-ċittadini. F'konformità mar-riżultati tal-laqgħa tal-Kunsill Ewropew tas-17-21 ta' Lulju 2020, il-baġit propost fil-mandat tal-Kunsill ta' EUR 1.9 biljun huwa erba' darbiet id-daqs tal-baġit tal-programm attwali għall-2014-2020. Il-programm l-UE għas-Saħħa għandu l-għan li jikkomplementa l-politiki nazzjonali tal-istati membri u li jippromwovi l-koordinazzjoni bejniethom sabiex tittejjeb is-saħħa tal-bniedem madwar l-Unjoni permezz ta': protezzjoni tan-nies fl-Unjoni minn theddid transfruntier serju għas-saħħa titjib tad-disponibbiltà ta' prodotti tas-saħħa u prodotti rilevanti għall-kriżijiet tisħiħ tar-reżiljenza u s-sostenibbiltà tas-sistemi tas-saħħa żieda fl-użu ta' għodod u servizzi diġitali fil-qasam tas-saħħa tisħiħ tar-rwol tal-Unjoni Ewropea fis-saħħa globali Il-pożizzjoni tal-Kunsill tipprevedi mekkaniżmu ta' governanza b'saħħtu li jippermetti teħid ta' deċiżjonijiet effettiv. Għandha wkoll l-għan li tindirizza kwistjonijiet ta' saħħa pubblika tradizzjonali fit-tul, bħall-prevenzjoni u t-trattament ta' mard li jittieħed u mard li ma jitteħidx, b'mod partikolari l-kanċer, biex jittejbu s-saħħa mentali u l-kura fit-tul, u biex jitnaqqsu l-inugwaljanzi fis-saħħa. Kuntest u passi li jmiss Il-Kummissjoni Ewropea ppreżentat il-proposta tagħha għall-Programm l-UE għas-Saħħa (2021-2027) fit-28 ta' Mejju 2020. Dan huwa parti mill-Qafas Finanzjarju Pluriennali (QFP) tal-UE għall-perijodu 2021-2027. Fil-laqgħa tiegħu tas-17-21 ta' Lulju 2020, il-Kunsill Ewropew stieden lill-Kunsill biex jibda n-negozjati mal-Parlament Ewropew sabiex jiffinalizza l-ħidma fuq il-fajls kollha tal-QFP bħala kwistjoni ta' urġenza eċċezzjonali. Il-qbil li ntlaħaq mill-Kunsill illum ser iservi bħala l-bażi għan-negozjati mal-Parlament Ewropew. Pożizzjoni tal-Kunsill Proposta tal-Kummissjoni